***Zápisnica***

***z 1. zasadnutia komisie na ochranu verejného záujmu pri výkone funkcie starostu konanej dňa 12.02.2015***

Prítomní: podľa prezenčnej listiny

Zapisovateľka: Flóra Szalaiová

Program: 1. Otvorenie a privítanie

2. Oboznámenie s majetkovým priznaním starostu obce za rok 2013 a 2014

3. Záver

1. **Otvorenie a privítanie**

1.zasadnutie komisie otvorila a viedla Marianna Lajos, predsedkyňa komisie. Privítala prítomných. Členovia komisie sa podpísali do prezenčnej listiny. Členovia podpísali čestné prehlásenie o mlčanlivosti. Keďže komisia je zložená z troch členov a zasadnutia sa zúčastnili všetci, komisia bola uznášaniaschopná

1. **Oboznámenie s majetkovým priznaním starostu obce za rok 2013 a 2014**

Predsedníčka komisie p. Marianna Lajos pred členom komisie otvorila zapečatené obálky s majetkovými priznaniami starostu obce Zemianska Olča. Členovia komisie skontrolovali a prečítali majetkové priznanie.

Zoltán Szalay sa spýtal, či aj on, ako poslanec musí odovzdať majetkové priznanie. Marianna Lajos, predsedkyňa komisie uviedla, že sa presne pozrie v zákone a spýta sa kontrolórky obce, Georgíny Belanskej. Zoltán Szalay dodal, že podľa jeho informácií obecný poslanci majetkové priznania nemusia odovzdávať. Marianna Lajos uviedla, že podľa nej sa tiež obecný poslanci nemusia zaoberať s majetkovým priznaním, ale po spýtaní kontrolórky obce poskytne všetkým poslancom bližšie informácie. Dodala, že ak zákon stanovuje odovzdávanie majetkových priznaní aj zo strany obecných poslancov, budú v čase informovaný.

Iván Válek, člen komisie sa spýtal, na čo má presne dávať pozor, pri prezeraní majetkového priznania starostu obce. Marianna Lajos konštatovala, že sa má hlavne hľadieť na dodržanie zákona, že starosta obce nemôže byť konateľom v spoločnosti. Marianna Lajos dodala, že pravdepodobne starosta Gustáv Magyarics na dodržanie tohto zákona dbal.

Iván Válek sa spýtal, či môže byť starosta spoločníkom v spoločnosti AGROREAL. Zoltán Szalay dodal, že nemôže byť konateľom a štatutárnym zástupcom, byť spoločník je zákonom povolené. Tiež uviedol, aby sa to presne skontrolovalo v zákone. ( príloha tvorí zákon č.357/2004 Z.z. o ochrane verejného záujmu pri výkone funkcií verejných funkcionárov). Marianna Lajos, po prečítaní časti zo zákona konštatovala, že starosta obce môže byť spoločníkom v obchodnej firme. Zoltán Szalay a Iván Válek jednoznačne súhlasili.

1. **Záver**

Predsedníčka komisie Marianna Lajos poďakovala za účasť a ukončila zasadnutie.

V Zemianskej Olči dňa 13.02.2015

Zapisovateľka: Flóra Szalaiová

...............................

...........................................

Marianna Lajos

predsedkyňa komisie